Document ID: 32004D0539

KOMISJONI OTSUS,
1. juuli 2004,
millega kehtestatakse üleminekumeede määruse (EÜ) nr 998/2003 rakendamiseks, mis käsitleb lemmikloomade mittekaubandusliku liikumise suhtes kohaldatavaid loomatervishoiunõudeid
(teatavaks tehtud numbri K(2004) 2365 all)
(EMPs kohaldatav tekst)
(2004/539/EÜ)
EUROOPA ÜHENDUSTE KOMISJON,
võttes arvesse Euroopa Ühenduste asutamislepingut,
võttes arvesse Euroopa Parlamendi ja nõukogu 26. mai 2003. aasta määrust (EÜ) nr 998/2003, mis käsitleb lemmikloomade mittekaubandusliku liikumise suhtes kohaldatavaid loomatervishoiunõudeid ja millega muudetakse nõukogu direktiivi 92/65/EMÜ, (1) eriti selle artiklit 21,
ning arvestades järgmist:
(1)
Määrust (EÜ) nr 998/2003, millega kehtestatakse loomade mittekaubandusliku liikumise suhtes kohaldatavad loomatervishoiunõuded, kohaldatakse alates 3. juulist 2004.
(2)
Hoolimata meetmetest, mis on võetud vastu üleminekuks määrusega (EÜ) nr 998/2003 kehtestatud tingimustele, on nimetatud määruse rakendamiseks eelkõige vaja, et kõikides veterinaarametites oleksid olemas passidokumendid, samuti et antaks välja kolmandatest riikidest saabumise impordisertifikaatide uued näidised ning et viidaks läbi määruse (EÜ) nr 998/2003 II lisa C osas nimetamata kolmandatest riikidest pärit loomade vaktsineerimisjärgne kontroll.
(3)
On selgunud, et hoolimata liikmesriikide tehtud jõupingutustest on nimetatud tingimuste osas veel ebamäärasusi, eriti kui arvestada suvepuhkuste perioodil lemmikloomaga reisida kavatsevate inimeste märkimisväärset hulka. Selle tulemusel võib lemmikloomade liikumise iga-aastane kõrgperiood tuua kaasa mitmesuguseid haldusraskusi.
(4)
Seetõttu on soovitav kohaldada vajadusel praegu kehtivaid siseriiklikke tingimusi piisavalt pika aja jooksul. Sellest tulenevalt lubatakse nimetatud perioodi jooksul liikumist nii vastavalt määrusele (EÜ) nr 998/2003 kui ka enne 3. juulit 2004 jõus olnud siseriiklikele eeskirjadele. Järelikult tuleb edasi lükata komisjoni otsusega 2004/301/EÜ (koerte, kasside ja valgetuhkrute mittekaubanduslikuks liikumiseks vajalike sertifikaatide ja passide vormide kohta) sätestatud erandite kohaldamine komisjoni otsustest 2003/803/EÜ (2) ja 2004/203/EÜ. (3)
(5)
Käesolevas otsuses ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Ilma et see piiraks määruse (EÜ) nr 998/2003 artikli 25 teise lõigu kohaldamist, lubavad liikmesriigid kuni 1. oktoobrini 2004 siseneda oma territooriumile nimetatud määruse I lisas loetletud lemmikloomaliikidel kooskõlas enne 3. juulit 2004 jõus olnud siseriiklike eeskirjadega.
Artikkel 2
Otsuse 2004/301/EMÜ artikli 1 esimese lõigu punktis a asendatakse kuupäev “3. juuli 2004” kuupäevaga “1. oktoober 2004”.
Artikkel 3
Käeolev otsus on adresseeritud liikmesriikidele.
Brüssel, 1. juuli 2004

Labels: 0
8
6